
	Παρουσίαση του βιβλίου του Λεύκιου Ζαφειρίου

Παραλειπόμενα και συμπληρώματα

στη βιογραφία του Ανδρέα Κάλβου

στο Σπίτι της Κύπρου
	
[image: image1.png]AEYKIOX. ZADEIPIOY

Al ol

Zanos O



  


Το Σπίτι της Κύπρου και οι Εκδόσεις Εν Τύποις παρουσιάζουν τη Δευτέρα 26 Νοεμβρίου 2018 και ώρα 19:00, στο Σπίτι της Κύπρου το βιβλίο του Λεύκιου Ζαφειρίου,  Παραλειπόμενα και συμπληρώματα στη βιογραφία του Ανδρέα Κάλβου. 

Για το βιβλίο θα μιλήσουν ο κ. Θανάσης Βαλτινός, Ακαδημαϊκός, συγγραφέας, ο κ. Δημήτρης Δασκαλόπουλος, ποιητής, βιβλιογράφος και ο κ. Αλέξης Ζήρας, κριτικός λογοτεχνίας. Θα ακολουθήσει αντιφώνηση από τον συγγραφέα. 

Ο μελλοντικός βιογράφος του Κάλβου, ο ερευνητής και ο αναγνώστης του ποιητή έχει στα χέρια του ένα έργο, στο οποίο όλες οι πληροφορίες τεκμηριώνονται και στηρίζονται σε έγκυρη βιβλιογραφία και αρχειακή έρευνα. Σύμφωνα με τον Αλέξη Ζήρα ο συγγραφέας «όχι μόνο ανέτρεψε με τα στοιχεία που εντόπισε ένα μέρος της μυθολογικής εικόνας που είχαμε (και έχουμε) για τον Κάλβο, αλλά και προσπάθησε και (προσπαθεί) να συμπληρώσει τα πολλά κενά της βιογραφίας και εργογραφίας του».

Ο Λεύκιος Ζαφειρίου γεννήθηκε στη Λάρνακα το 1948. Σπούδασε φιλολογία στο Πανεπιστήμιο Αθηνών. Έχει δημοσιεύσει πέντε ποιητικές συλλογές, μία νουβέλα και μία συλλογή διηγημάτων. Για το βιβλίο του Ο βίος και το έργο του Ανδρέα Κάλβου τιμήθηκε το 2006 με το βραβείο Δοκιμίου της Ακαδημίας Αθηνών (Ίδρυμα Κώστα και Ελένης Ουράνη). Συμμετείχε στην έκδοση του κυπροελλαδικού περιοδικού Σημείο. Συνεργάστηκε στην έκδοση της Αλληλογραφίας του Ανδρέα Κάλβου στο πλαίσιο της έκδοσης των έργων του ποιητή από το Μουσείο Μπενάκη.

